Diari Oficial de la Generalitat Valenciana


Sumari del DOGV 4007, del 25-05-2001 (2001/4814)

Informació pública de l'aprovació i execució del programa d'actuació integrada de la UE 6 bis (exp. O/PR A00/020).
------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4814


Organisme emissor
:   Ajuntament de Nules

Tipus de document
:   Anunci

Informació pública de l'aprovació i execució del programa d'actuació integrada de la UE 6 bis (exp. O/PR A00/020). [2001/A4814]
  
José Luis Sánchez Pérez, secretari de l'Ajuntament de Nules, certifique:
  
Que en l'acta de la sessió del Ple de l'Ajuntament del dia 5 de febrer de 2001, en el punt 10, aprovació, si pertoca, de la tramitació i adjudicació de la unitat d'execució 6 bis (exp. O/PR A00/020), consta, aprovat per 15 vots a favor dels grups Popular i Socialista i un vot d'abstenció del grup Esquerra Unida, i literalment copiat, el següent
  
Acord
  
Primer
  
Estimar parcialment l'al·legació presentada per la senyora Carmen Salva Romero, d'acord amb l'informe emés pel tècnic municipal.
  
Segon
  
Aprovar el programa d'actuació integrada de la unitat d'execució 6 bis i adjudicar-lo al senyor Vicente José Hueso Salva segons la proposició juridicoeconòmica presentada per ell, amb les següents modificacions.
  
a) A l'estipulació I del conveni s'afegirà:
  
« L'execució de les obres es realitzarà d'acord amb el projecte d'urbanització amb les següents variacions:
  
- Pavimentació
  
Als llocs d'encreuament es realitzaran passos per a discapacitats, amb tres vessants, sense baranes.
  
- Serveis
  
Inclourà la senyalització vertical i horitzontal de tot l'àmbit i de la zona exterior immediata afectada per l'actuació.
  
L'armari de distribució de telèfon ha de desplaçar-se a la parcel·la 3 i ha de ser encastat a la façana en una fornícula realitzada amb la rajola bresca (no val el bloc de formigó ni la rajola foradada), obrat amb morter d'1:4, enrasada amb la línia de façana.
  
- Instal·lació d'enllumenat
  
El quadre de comandaments, que s'allotjarà en una fornícula de característiques similars a la de l'armari de distribució del telèfon, disposarà dels següents elements:
  
- Armari CPM-3 per a tres comptadors i armari per a maniobra (igual que el de comptadors però sense espiera).
  
- Diferencial i magnetotèrmic per a maniobra i reductor de fluix.
  
- Diferencial i magnetotèrmics d'entrada en cada circuit (encara que no faça falta, caldrà deixar lloc, almenys, per a tres circuits). Aquests diferencials seran Areisa o similar, amb rearmament automàtic programable.
  
- Contactors Telemecanic en cada circuit (encara que no faça falta, caldrà deixar lloc, almenys, per a tres circuits).
  
- Rellotge astronòmic d'Afeisa.
  
- Magnetotèrmics d'eixida individuals (unipolars).
  
- Endoll i bombeta amb interruptor.
  
Les lluminàries seran del tipus Viento IVH de Indalux o similars de General Electric o una altra marca de qualitat, llevat que es trien segons criteris compositius; en aquest cas s'aconseguirà la mateixa il·luminació i nivells similars de qualitat i facilitat de manteniment. Hauran de ser acceptades pels serveis tècnics municipals. Seran aptes per a allotjar llums de potència (400 W) superior a la que es projecta, per tal de preveure que, en el futur, puga millorar-se la il·luminació substituint els llums.
  
La caixa de protecció de lluminària serà, precisament, de tipus Claved, equipada amb sis borns de llanda i quatre fusibles
  
Els tubs per a allotjar els conductors seran corrugats externament, de paret doble, segons la norma europea, o de PVC rígid, I tindran, com a mínim, un diàmetre interior de 80 mil·límetres.
  
Arquetes. Es col·locaran totes les que calguen, almenys, una per lluminària, però no allotjaran empalmaments, que es realitzaran a l'interior de les lluminàries o, si pertoca, a les columnes o suports en forma de bàcul.
  
Els conductors hauran d'arribar tots fins a l'última columna per a poder prolongar la instal·lació.
  
Les columnes seran troncocòniques, de 60 mil·límetres en punta, d'acer galvanitzat, a una distància de 20 a 25 metres. Les de les calçades, amb l'alçada que s'indica en el plànol. L'alçada no serà superior a 12 metres. Seran, precisament, Petit Jean.
  
- Distribució d'aigua.
  
Les vàlvules situades en la part inferior de cada sector seran amb desguàs.
  
- Vàlvules de tancament elàstic, amb claveguera d'acer inoxidable Belgicast.
  
- Clavegueram
  
Les unions dels conductes seran elàstiques.
  
S'inclouran, almenys, 12 embornals. Els embornals seran sifònics. Per a la formació del sifó s'utilitzarà tub en forma de colze.»
  
b) En l'apartat VI de la proposició economicofinancera, s'inclourà al final de l'apartat a), en lloc del paràgraf «Conclusió del programa ... positiu» el següent:
  
Així mateix, prepararà la minuta perquè l'Ajuntament expedisca el document a què es refereix l'article 113 del Reglament de Gestió Urbanística, així com de documents similars individuals per a cada un dels propietaris afectats, referides a les seues respectives parcel·les i la seua esmena, si cal, fins a la seua inscripció en el Registre de la Propietat, que també ha d'efectuar l'urbanitzador, i entregar a cada propietari i a l'Ajuntament un certificat de la inscripció de les seues respectives finques. Les minutes esmentades hauran d'entregar-se en un suport i format adequat per al seu tractament informàtic a l'Ajuntament.
  
Igualment, l'urbanitzador realitzarà el manteniment dels serveis i obres d'urbanització i, especialment, de la jardineria, fins que se'n faça càrrec l'Ajuntament.
  
També anirà a càrrec de l'urbanitzador la gestió i les despeses de legalització i connexió de serveis bàsics.
  
Així mateix, al final de l'apartat VI s'afegirà:
  
Recepció de les obres.
  
Amb caràcter previ a l'entrega de les obres, es procedirà a connectar els serveis d'aigua, enllumenat i clavegueram, amb el previ avís i sota la supervisió dels serveis municipals.
  
La connexió a la xarxa d'energia elèctrica es realitzarà, després d'avisar-ho, i sota la supervisió dels serveis municipals i de l'empresa subministradora.
  
Acabades les obres, l'urbanitzador oferirà formalment a l'Ajuntament l'acceptació d'aquestes. Si l'obra es realitza per fases, caldrà sol·licitar l'acceptació de cada fase amb els mateixos requisits que per a la totalitat.
  
No s'acceptaran les obres ni instal·lacions que no s'ajusten a les especificacions aprovades, llevat que s'haja obtingut, abans de la seua execució o muntatge, la conformitat de l'Ajuntament. Aquesta conformitat haurà d'acreditar-se mitjançant un escrit firmat per l'autoritat o funcionari que l'haja autoritzat.
  
A l'escrit en què se sol·licita l'acceptació caldrà adjuntar els plànols on es reflectisquen les característiques i el traçat finals de tots els serveis i obres realitzades, un certificat de conformitat amb les instal·lacions expedit per les empreses concessionàries que hagen de prestar els serveis de telefonia, distribució d'energia elèctrica i de gas, i el certificat de finalització de les obres expedit per la Direcció Facultativa, que hi haurà d'adjuntar, com a mínim, certificats de laboratori de realització de les proves següents i els seus resultats, i un informe de la Direcció Facultativa sobre aquests resultats:
  
1. Xarxes de subministrament d'aigua:
  
a) Estanqueïtat 1 prova total o de cada part
  
b) Pressió interior 1 prova total o de cada part
  
2. Subbase de saorra natural
  
Densitat in situ 3
  
3. Base de saorra artificial
  
Compactació (cada 500 m2 de capa compactada)
  
Densitat in situ 5
  
4. Capes d'aglomerat asfàltic
  
a) Material (cada 500 tones o fracció per tipus)
  
Assaig Marshall completo 1
  
Contingut de lligant 1
  
Granulometria àrids extrets 1
  
b) Compactació (cada 500 m2 de capa compactada)
  
Densitat in situ 3
  
Caldrà obtenir les següents qualitats:
  
Esplanada 98% P.M.
  
Saorres naturals 98% P.M.
  
Saorres artificials 100%
  
Aglomerat :
  
Estabilitat 10 kN
  
Deformació 2 - 3 mm
  
Compactació 97% Marshall
  
Pressió de prova de la xarxa d'aigua 10 atmosferes
  
En l'acord de recepció de la urbanització, s'establirà el termini (en principi d'un mes), després del qual el manteniment dels distints serveis i instal·lacions passarà a dependre de l'Ajuntament. Fins aquest moment, anirà a càrrec de l'urbanitzador.
  
Tercer
  
Establir la garantia que cal depositar, amb caràcter previ a la firma del conveni urbanístic, en 1.107.321 pessetes.
  
Quart
  
Aprovar el projecte d'urbanització presentat, sense perjudici que l'execució de les obres es realitze segons el que estableix el conveni i la proposició economicofinancera.
  
Cinqué
  
El projecte de reparcel·lació ha de modificar-se en els aspectes següents:
  
El document número 4 sobre execució de potestats públiques ha de suprimir-se.
  
Els quadres dels plànols 5 i 6 han de corregir-se en la llegenda: la segona vegada que apareix «parcel·la inicial» ha de dir «parcel·la adjudicada».
  
Cal desplaçar l'armari de distribució de telèfon a l'extrem oposat de l'illa de cases, a la parcel·la 3; a més de la reparcel·lació cal incloure una indemnització als propietaris de les parcel·les afectades per la situació dels quadres de comandament o de distribució de serveis (telèfon i enllumenat), tant per l'ocupació parcial de sòl com per la servitud que suposa.
  
El projecte modificat s'ha de presentar, per duplicat, visat pel col·legi oficial corresponent.
  
Sisé
  
Condicionar la publicació dels acords d'aprovació del programa i del projecte d'urbanització a la presentació d'una còpia idèntica d'aquest últim, visat pel col·legi professional corresponent.
  
Seté
  
Facultar l'alcalde per a l'aprovació del projecte de reparcel·lació, si ha sigut degudament modificat, i per a l'execució d'aquest acord.
  
Contra aquest acord, que posa fi a la via administrativa, les persones interessades podran interposar un recurs de reposició, si pertoca, de conformitat amb el que disposa l'article 116 de la Llei 30/1992 o un recurs contenciós administratiu en el termini de dos mesos, comptador a partir de l'endemà de la seua notificació, ja que així ho estableix la Llei 29/1998, de 13 de juliol, Reguladora de Jurisdicció Contenciosa Administrativa, davant del jutjat o Tribunal Superior de Justícia, d'acord amb la distribució de competències indicada en els articles 8 i 10 de l'esmentada llei, o qualsevol altre que s'estime pertinent. La interposició de recursos no suspendrà l'execució de l'acord impugnat, llevat que les disposicions legals establisquen el contrari.
  
I perquè conste i tinga els efectes oportuns, valent també de notificació a les persones interessades, amb l'advertiment que l'acta està pendent d'aprovació, d'acord amb l'article 206 del ROF s'expedeix aquesta ordre de l'alcalde i amb el seu vistiplau.